OzLabs/hebrew-wiki-articles huggingface dataset:
אנדרטת חללי סיירת גולני במלחמת ההתשה

אנדרטת חללי סיירת גולני במלחמת ההתשה ניצבת בתל ישמעאל על שביל עמק המעיינות. מהגבעה תצפית רחבה לכל הכיוונים כולל מבט להרי הגלעד הגלבוע כוכב הירדן והגולן. האנדרטה מנציחה את זכרם של חללי סיירת גולני שנפלו במלחמת ההתשה בעמק בית שאן ובעמק הירדן.

== רקע ==
במלחמת ההתשה, 1967-1970, שימשה הסיירת של חטיבת גולני בעיקר כיחידה למבצעים מעבר לגבול בגזרת ירדן, רמת הגולן ולבנון.

היחידה נאבקה בארגוני המחבלים ששהו אז בעיקר בממלכת ירדן, עד "ספטמבר השחור" בשנת 1970 כאשר בעקבות הלחץ הצבאי של צה"ל החליט המלך חוסיין לגרש את כל ארגוני המחבלים משטח הממלכה.

הסיירת בצעה בשנים אלו עשרות פשיטות על בסיסי מחבלים, מיקושים וחבלה, מארבים נגד אדם וכלי רכב ואף נגד הצבא הירדני, שלפעמים סייע למחבלים. מפקדי הסיירת בתקופת מלחמת ההתשה היו ראובן אליעז (רובקה), אסף אמיר (ממלא מקום מ"פ הסיירת), משה ספקטור, אורי שגיא ודוד (דוביד) כץ.

בין המבצעים הבולטים: הפשיטה על מוצב החרוט ב-25 באוקטובר 1968, פשיטה לכפר יאבס ב-8 במאי 1969 ופיצוץ תעלת הע'ור ב-22 ביוני 1969.

== האנדרטה ==
אנדרטת ההנצחה הוקמה בשנת 2021 ביוזמת הלוחמים הוותיקים של הסיירת אשר התגייסו ליחידה בין השנים 1968-1965 ובראשם האלוף אורי שגיא אשר פיקד על היחידה בשנים 1968–1969. האנדרטה נחנכה בחודש נובמבר 2021 במעמד המשפחות השכולות וחבריהם ומפקדיהם של הנופלים<ref></ref>.

על האנדרטה חקוקים שמותיהם של הלוחמים אשר נפלו במאבק על הגנת העמק, ועל גבולה המזרחי של מדינת ישראל במלחמת ההתשה:
* [https://www.izkor.gov.il/יורם%20פרג/en_84d15ce49862b110e08ed5a23879788c יורם פרג] - נפל בקרב עם מחבלים בקיבוץ חמדיה ביום כ"ז באלול תשכ"ז (1.10.1967).
* [https://www.izkor.gov.il/דויד%20הרוש/en_5e6ff380dab12dda608684a5af330197 דוד הרוש] - נפל בשעת מילוי תפקידו בהיתקלות במארב בעמק בית שאן ביום כ"ג במרחשון תשכ"ח (26.11.1967).
* [https://www.izkor.gov.il/טוביה%20שניצקי/en_62319d7833b964e2dff412cf53af5913 טוביה שניצקי] - נפל בשעת מילוי תפקידו בהיתקלות במארב בעמק בית שאן ביום כ"ד במרחשון תשכ"ח (27.11.1967).
* [https://www.izkor.gov.il/זאב%20דורי/en_44608fdf986664782b1578ae7d2d7694 זאב דורי] - נפל בשעת מילוי תפקידו בהיתקלות במארב בעמק בית שאן ביום כ"ד במרחשון תשכ"ח (27.11.1967).
* [https://www.izkor.gov.il/ראובן%20בביוף/en_b2d13251a59621767a2adbdb85183a54 ראובן בביוף] - נפל בשעת מילוי תפקידו בהיתקלות במארב בעמק בית שאן אור ליום כ"ה במרחשון תשכ"ח (27.11.1967).
* [https://www.izkor.gov.il/אליעזר%20גומל/en_aa5f45626f81058cd1b9028a4113e90c אליעזר גומל] - נפל בשעת מילוי תפקידו במהלך פעילות מבצעית ביום י"ט בניסן תשכ"ח (16.4.1968).
* [https://www.izkor.gov.il/אהרן%20שרון/en_c4abf6e1219eca02b9b3019086aed3c5 רוני שרון] - נפל במהלך הפשיטה על מוצב החרוט ביום ג' במרחשון תשכ"ט (25.10.1968).
* [https://www.izkor.gov.il/שרגא%20כהן/en_1fccdd3c4c0f40171dba86b291f6df3a שרגא כהן] - נפל בעת מילוי תפקידו ברמת הגולן ביום ט"ו בסיון תשכ"ט (1.6.1969).

== קישורים חיצוניים ==
* אתר ה-[https://nettaajami.wixsite.com/telishmael גלעד לחללי סיירת גולני שנפלו במלחמת ההתשה בעמק בית שאן ובעמק הירדן].
* .

== הערות שוליים ==

קטגוריה:אנדרטאות חטיבת גולני
קטגוריה:בקעת הירדן
קטגוריה:מלחמת ההתשה בבקעת הירדן
קטגוריה:אנדרטאות באזור הצפון
אית'ן אלן בראון

אית'ן אלן בראון (באנגלית: Ethan Allen Brown; ) היה פוליטיקאי ודיפלומט אמריקאי, חבר המפלגה הדמוקרטית-רפובליקנית, שכיהן כמושל אוהיו השביעי, כסנאטור מטעמה, וכממונה על היחסים של ארצות הברית בברזיל.
==ראשית חייו==
אית'ן אלן בראון נולד בעיירה דריין שבקונטיקט.<ref name=":0"></ref> אביו היה רוג'ר בראון, חוואי מצליח שלחם במלחמת העצמאות של ארצות הברית. בראון למד עם מורה פרטי והפגין מיומנות בצרפתית, לטינית ויוונית עתיקה.<ref></ref> במשך חמש שנים הוא למד משפטים בקריאה עצמית בהדרכתו של אלכסנדר המילטון, וב-1802 התקבל ללשכת עורכי הדין.<ref name=":0" />

==קריירה==
ב-1803 עבר בראון לסינסינטי, אוהיו. ב-1810 הוא מונה כשופט בבית המשפט העליון של אוהיו, וב-1817 הוא נבחר מחדש. ב-1818 נבחר בראון כמושל אוהיו, וב-1820 נבחר לכהונה נוספת כמושל. הוא התפטר ב-3 בינואר 1822 כדי לאייש מושב בסנאט של ארצות הברית במקומו של ויליאם טרימבל שנפטר. בבחירות לכהונה נוספות בסנאט ב-1824 הוא הובס על ידי ויליאם הנרי הריסון.

בבחירות לנשיאות של 1828 היה בראון בחבר האלקטורים והצביע בעד אנדרו ג'קסון. כתומך פעיל של ג'קסון, זכה בראון ב-1830 למינוי כממונה על היחסים בברזיל וכיהן שם ארבע שנים. לאחר מכן הוא שימש כנציב משרד הקרקעות הכללי בוושינגטון די. סי. בשנים 1835–1836.

ב-1836 הוא פרש לחווה של משפחתו באינדיאנה. בשנים 1841–1843 הוא היה חבר בבית הנבחרים של אינדיאנה.
==מותו==
אית'ן אלן בראון נפטר ב-24 בפברואר 1852, בעת שהשתתף בוועידת המפלגה הדמוקרטית, שהתקיימה באינדיאנפוליס. הוא נטמן בבית הקברות סיידר הדג' שברייזינג סאן, אינדיאנה.

==קישורים חיצוניים==

* [https://ohiohistorycentral.org/index.php?title=Ethan_A._Brown&rec=25 אית'ן אלן בראון] באתר Ohio History Central 
* 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית-רפובליקנית
קטגוריה:חברי האספה הכללית של אוהיו
קטגוריה:שופטי בתי המשפט של מדינת אוהיו
קטגוריה:דיפלומטים אמריקאים
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1776
קטגוריה:אמריקאים שנפטרו ב-1852
שאלאמון שיל

שאלאמון (שלמה) שיל (בהונגרית: Schill Salamon; אובודה, 4 באוקטובר 1849<ref></ref> – בודפשט, 31 במאי 1918) <ref>[https://adtplus.arcanum.hu/hu/view/AzEst_1918_06/?query=%22Schill%20László%22&pg=29&layout=s Gyászjelentése] (1918. június 4.) Az Est, 9. évfolyam, 131. szám</ref> היה מורה, היסטוריון ספרות יהודי-הונגרי.

== ביוגרפיה ==
שאלאמון שיל: עתיקות יווניות ותולדות האמנות היוונית
שאלאמון שיל: תולדות הספרות היוונית העתיקה
שאלאמון (שלמה) שיל<ref></ref> נולד במשפחה יהודית כבנם של יהושע לייב שיל, חכם מקרא ותלמוד ושל יוליה הירשל. הוא למד בגיור, בבודפשט ובווינה. לאחר שקיבל תעודת הוראה ביוונית ובלטינית, הפך למורה בבית הספר התיכון בארד, שם עבד בשנים 1874 עד 1878. בשנת 1878 הוזמן ללמד בבית המדרש לרבנים בבודפשט, שם לימד יוונית ולטינית בכיתות הנמוכות. הוא פרסם מספר ספרי לימוד ומאמרים בעיתונים רבים, הסבר ופירושים לתנ"ך, כמו כן במגוון כתבי עת בהונגריה ומחוצה לה:
* חינוך הונגרי (Magyar Tanügy)
* כתב עת של האגודה הלאומית למורים תיכוניים ( Országos Középtanodai Tanáregylet Közlönye)
* סקירה יהודית-הונגרית,
* Universal Philological Journal
* Ungarische Revue
* Zeitschrift für alttestamentliche Wissenschaft

הוא היה העורך של ספר הזיכרון ליום הולדתו ה-80 של הרב משה לייב בלוך וכן תרגם להונגרית את אחת מיצירותיו של פילון האלכסנדרוני. שיל נפטר בבודפשט בגיל 68 והובא למנוחות בבית הקברות היהודי ברחוב קוזמה בבודפשט.

== חייו הפרטיים ==
אשתו הייתה ז'ני פרומר (1868–1954),<ref></ref> איתה התחתן ב-5 ביוני 1887 בבודפשט.<ref></ref>

בניהם:
* ד"ר אימרה שיל (1888–1954) היה רופא פנימאי ורופא ראשי בבתי חולים.<ref></ref>
* לאסלו שיל היה מהנדס

== עבודותיו ==
* דקדוק יווני. שיל תרגם ועיבד מחדש בעקבות הוצאת הינטנר מהדורה 2, בודפשט, 1884.
* ספר תרגול יווני לדקדוקי הינטנר וקולטיוס. תורגם ועובד מחדש בעקבות המהדורה הרביעית, בודפשט, 1884.
* עתיקות יווניות ותולדות האמנות היוונית, לכיתות 5 ו-6 של הגימנסיה (ט' ו-י') בודפשט, 1891.
* תולדות הספרות היוונית בגימנסיה לכיתות השביעית. והשמינית. בודפשט, 1892.
* היסטוריה של בית המדרש לרבנים בבודפשט, בודפשט, 1896.
* פילון מאלכסנדרוני מדווח על המשלחת לקאיוס קליגולה. Legatio ad Caium. בודפשט, 1896.
* מהדורה חדשהː Attraktor Publishing House (סדרת Fontes Historiae Antiquae), Máriabesnyő-Gödöllő, 2010, , 118 עמ'
* (עורך) תפילות ישראל, זינגר וולפנר, בודפשט, 1910

== ראו גם ==
* ספרות יוון העתיקה

== לקריאה נוספת ==
* Szinnyei József: Magyar írók élete és munkái I–XIV. Budapest: Hornyánszky. 1891–1914.
* לקסיקון יהודי הונגרי. 1929. עורך פטר אויווארי. שאלאמון שיל

==קישורים חיצוניים==

* 

== הערות שוליים ==

קטגוריה:היסטוריונים יהודים הונגרים
קטגוריה:פילולוגים יהודים
קטגוריה:היסטוריוני ספרות יהודים הונגרים
קטגוריה:סגל בית המדרש לרבנים בבודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בודפשט: אישים
קטגוריה:יהדות בודפשט
קטגוריה:אובודה: אישים
קטגוריה:ילידי 1849
קטגוריה:נפטרים ב-1918
רוברט טלבוט קלי

רוברט טלבוט קלי (באנגלית: Robert Talbot Kelly; 1861 – 1934) היה צייר נוף ו, סופר ומאייר אנגלי.<ref>Thornton, Lynne. The Orientalists - Painter-Travellers, 1828-1908 (ACR Edition, 1995) pp. 168–169.</ref> <ref>Ackerman, Gerald M. Les Orientalistes De L'Ecole Britannique (ACR Edition, 2010) pp. 138–140.</ref>

== ביוגרפיה ==
=== ראשית חייו ===
קלי נולד ב, צ'שייר, בנו של צייר הנוף והדיוקנאות האירי, רוברט ג'ורג' קלי. הוא עזב את בית הספר בשנת 1876 כדי להתחיל לעבוד במשרד של סוחרי כותנה, אך קיבל גם חינוך לאמנות מאביו.

=== במצרים ===
בתחילת שנות ה-1880, בהשראת המקומות שראה בזמן חופשה על ספינת שייט, החליט טלבוט קלי לאמץ את המקצוע של אביו. הוא עזב את עבודתו ב-1882, נסע לצפון אפריקה, והתיישב במצרים ב-1883, רכש סטודיו בקהיר ולמד את השפה הערבית. <ref>Khatib, H., Palestine and Egypt Under the Ottomans: Paintings, Books, Photographs, Maps and Manuscripts, I.B.Tauris, 2003, pp 110</ref> הוא הסתובב ברחבי מצרים, כתב וצייר את האנשים והמקומות שעבר. הוא בילה זמן לא מבוטל עם השבטים הבדואים אותם תיאר ואייר בספרו משנת 1902. עם פרסומו הוא גם הרוויח מעבודות פרטיות שקיבל. הוא שהה במצרים עד 1915 ושמסיבות של בריאות וגיל חזר ללונדון - אם כי המשיך לצייר ללא הרף.

כאמור ספר המסעות המאויר הראשון שלו, ראה אור ב-1902 היה תיאור של רשמיו וחוויותיו במהלך שהותו הארוכה במצרים. באותה שנה התקיימה גם תערוכה של רישומיו במצרים ב. ציוריו וכתיבתו גילו אמפתיה וכבוד רב לאנשים ולתרבות המקומיים, במיוחד לזו של הבדואים המדבריים.

לפני פרסום ספרו על מצרים, קלי סיפק איורים לספר "אש וחרב בסודאן" של (1896).

=== בבורמה ===
קלי נסע לבורמה, עליה כתב וצייר בשני ספרים בהוצאת , לונדון (1909). הספר הראשון הכיל רפרודוקציות של 73 מציוריו של קלי והשני 12 רפרודוקציות, שכולם הופיעו גם בספר הראשון.

בנסיעה שלו בבורמה ובציורים שהשאיר מהמסע, הייתה השפעה משמעותית לקלי על התפתחות המוקדמת של הציור הבורמזי. מאמינים שהוא פגש ולימד את יסודות הציור המערבי לכמה מציירי בורמה המקומיים, כמו (1890–1942) ובא און (בערך 1877–1924) שמראים השפעה ברורה של סגנונו של קלי ביצירות מסוימות שלהם. <ref>Ranard, Andrew. "Early Pioneers of the Western School: British and Burmese." Burmese Painting: A Linear and Lateral History. (Silkworm Books, 2009) pp. 47–69.</ref>

== יצירתו ==
טלבוט קלי עבד בעיקר בצבעי מים ובשחור-לבן. הוא היה חבר ב (RI), ב (RBA), ב (RBC) ובחברה הגאוגרפית המלכותית (RGS).

הוא היה נשיא מועדון הרישום בליברפול ב-1917 וגם חבר במועדון האמנים ליברפול, שאביו, רוברט ג'ורג' קלי, היה בין מייסדיו.

== מותו ==
קלי נפטר בלונדון בשנת 1934.

הוא היה נשוי והיה לו בן, (1896–1971), שהיה גם אמן, שהתמחה בציור ציפורים ובנושאים היסטוריים והיה מאייר צבאי במלחמת העולם הראשונה.

== גלריה ==
<gallery mode="packed" heights="180">
File:Storm driven.jpg

File:Bulak from Ghezireh.jpg

File:An Arab café, Cairo.jpg
File:Egypt painted and described (1902) (14763252415).jpg
File:Egypt painted and described (1902) (14783074783).jpg
</gallery>

== קישורים חיצוניים ==

* 

== הערות שוליים ==

קטגוריה:ציירים בריטים
קטגוריה:סופרים אנגלים
קטגוריה:מאיירים בריטים
קטגוריה:בריטים שנולדו ב-1861
קטגוריה:בריטים שנפטרו ב-1934
Froot (שיר)

Froot הוא שיר של הזמרת הוולשית מרינה דיאמנדיס, שהייתה ידועה בעבר בשם הבמה מרינה אנד דה דיימונדס. השיר יצא דרך הזרמת מוזיקה ב-10 באוקטובר 2014, יום הולדתה של הזמרת, ולאחר מכן פורסם להורדה דיגיטלית כסינגל המוביל מתוך אלבום האולפן השלישי שלה, Froot.<ref></ref>

== רקע והרכב ==
במרץ 2014, פרסמה מרינה את שורת השיר "I've been saving all my summers for you" (בעברית: "שמרתי את כל הקיצים שלי בשבילך").<ref></ref> בספטמבר 2014, היא העלתה קטע מהשיר לחשבון האינסטגרם שלה,<ref></ref> ובחודש שלאחר מכן פרסמה באינסטגרם את מילות השיר.<ref></ref> ב-10 באוקטובר, במקביל ליום הולדתה ה-29 של דיאמנדיס, השיר פורסם כסינגל המוביל מתוך אלבומה החדש, הנושא את אותו השם.<ref></ref>

"Froot" הוא שיר מסוג פופ<ref name="Billboard Best & Worst"></ref><ref name="Idolator premiere"></ref> אופטימי,<ref></ref> בהשראת שנות ה-80<ref name="lsunow"></ref><ref name="AXS"></ref>, אלקטרופופ,<ref name="lsunow"/><ref name="AXS"/><ref name="CoS album review"></ref>, דיסקו<ref name="Idolator premiere"/><ref name="TLoBF review"></ref><ref></ref> ודאנס<ref></ref> שהולחן במפתח סול מינור עם מפעם של 120 פעימות לדקה.<ref name="musicnotes"></ref> מנעדה הווקלי של דיאמנדיס נע בין התווים F<sub>3</sub> ל-D<sub>5</sub>.<ref name="musicnotes"/>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.<ref></ref>

== וידאו קליפ ==
ב-10 באוקטובר 2014, העלתה דיאמנדיס את האודיו של השיר לערוץ הערוץ שלה. הסרטון, שהגיע למיליון צפיות תוך מספר ימים, מכיל תיאורים מונפשים של פירות וגופים שמימיים המסתובבים באיטיות על פני רקע שמימי, ושמה של הרצועה, המופיעה מדי פעם בצבעים שונים. הסרטון הונפש על ידי האמן ביל ריצ'רדס, עם אותן אנימציות ששימשו גם לקליפ האודיו של הסינגל השני מתוך האלבום, "Happy".<ref></ref> ב-4 בנובמבר 2014, רמזה דיאמנדיס בטוויטר שהיא תפרסם את הקליפ שבוע לאחר מכן, וכן היא פרסמה תמונה מאחורי הקלעים.<ref></ref>

הקליפ לשיר בוים על ידי צ'ינו מויה, וצולם בארמון אלת'ם, בסוף אוקטובר 2014. הקליפ עלה לערוץ היוטיוב של דיאמנדיס ב-11 בנובמבר 2014, והוא מכיל עריכת רדיו מקוצרת של השיר.<ref></ref>

== ביקורות ==

השיר זכה לביקורות חיוביות ממבקרי המוזיקה. היידן מנדרס מ-Refinery29 ציין כי הרצועה שילבה את "משחקי המילים האירוני" מאלבום האולפן הראשון של דיאמנדיס, The Family Jewels ואת "הפקת הדאנס" מפרויקט ההמשך שלה, Electra Heart.<ref></ref> לוקאס וילה מ-AXS כתב כי השיר מהווה את חזרתה של מרינה ל"פופ המוזר" של אלבום הבכורה שלה. הוא הוסיף ותיאר אותו כ"רצועת אלקטרו-פופ בהשראת משחקי וידאו משנות ה-80".<ref name="AXS"/>

ריאן ריד מבילבורד העניק לשיר 2.5 מתוך 5 כוכבים. הוא כינה את השיר "פופ באנגר", ושיבח את הפקתו על כך שנשמעת "מרעננת מבחינה קולית"; עם זאת, הוא ביקר את מילות השיר, וכינה אותן "מעופשות".<ref name="Billboard Best & Worst"/>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירי אלקטרופופ
קטגוריה:שירי דיסקו
קטגוריה:שירי מוזיקת דאנס
קטגוריה:סינגלים בהוצאת אטלנטיק רקורדס
מארק אגנו

מארק אגנו (בצרפתית: Marc Haguenau; 23 בנובמבר 1904, פריז – 20 בפברואר 1944) היה לוחם מחתרת יהודי-צרפתי, המזכיר הכללי של תנועת הצופים היהודים בצרפת, ונרצח על ידי הגסטפו. על שמו נקראה קבוצת מחתרת יהודית צרפתית, "פלוגת מארק אגנו" (Compagnie Marc Haguenau), אחד מארגוני ה"מאקי" (Maquis de Vabre).

==ביוגרפיה==

אגנו היה בנו של הרב הראשי דוד אגנו , שנולד בפריז ב-1854, והיה חבר הקונסיסטוריה המרכזית של יהודי צרפת ואביר לגיון הכבוד. אגנו היה חבר ילדות של רובר גמזון. הוא נישא לרנה הס (Renée Hess), חברת המחתרת של ארגון "השישית" (Sixième), ב-6 בינואר 1944, כחודש לפני שנתפס על ידי הגסטפו ונרצח.

ב-31 ביולי 1941 כתב אגנו לקסאבייה ולה: "יש לי הכבוד להודיע לך על שני ערכים בלתי ניתנים להריסה בקרבי: לאומיותי הצרפתית, ודתי היהודית." 

===פעילות במחתרת===

ב-1942 היה אגנו ממקימי השירות הסוציאלי לצעירים, מיוזמתה של תנועת הצופים היהודים בצרפת. הוא היה אחראי על הפצת הכספים ששימשה לפעילות ההצלה וההסתרה של צעירים במואסק (Moissac). הוא השתתף ביצירתם ובהפצתם של מסמכי זהות מזויפים שסייעו ליהודים להישרד בתקופת השואה, וכן בהקמתם של חוגי מחתרת.

===מעצר ומוות===

לפי לוסיין לזר (1987), מארק אגנו ועוזרתו אדית פולבר הופללו על ידי מלשין של הגסטפו בגרנובל ב-18 בפברואר 1944. לאחר עינויים קשים במטה הגסטפו בגרנובל, שהיה ממוקם במלון "Suisse & Bordeaux", השליך עצמו אגנו מחלון הקומה החמישית. הוא אושפז בבית החולים "La Tronche" ומת לאחר יומיים. פולבר גורשה לאושוויץ ונרצחה. לפי ההיסטוריון אנדרה כספי (André Kaspi) , אגנו נרצח על ידי הגסטפו.

==הנצחה==
===פלוגת מארק אגנו ושחרור צרפת===

רובר גמזון העניק את השם "פלוגת מארק אגנו" לקבוצה שהורכבה מחברי המאקי בטארן ביוני 1944. הוא כתב: "אני חושב שאגנו היה שמח להיות איתנו, ולפחות שמו איתנו." 

לפי לזר, ב-11 ביוני 1944 הוקמה פלוגת מארק אגנו, ובה שלוש מחלקות, תחת פיקודו היעיל של גמזון, שנודע בשמו המחתרתי "סגן לן" (Lagnes). הוא עצמו היה כפוף לפייר דונוייה דה סגונזאק (Pierre Dunoyer de Segonzac, לימים גנרל בצבא צרפת), ולאחר מכן היה מפקד אזור ואבר (Vabre) של צבא צרפת המחתרתי, FFI (Forces françaises de l'intérieur) . 

==מקורות==
<div style="direction: ltr;">
* Lucien Lazare. La résistance juive en France. Stock, Paris, 1987. ()
* André Kaspi. Les Juifs pendant l'Occupation. Éditions du Seuil, Paris, 1991. ()
* Renée Poznanski. Être juif en France pendant la Seconde Guerre mondiale. Hachette, Paris, 1994. ()</div>
* (תורגם לעברית תחת השם "להיות יהודי בצרפת", הוצאת יד ושם, 2001)

==הערות שוליים==

קטגוריה:חברי תנועת ההתנגדות הצרפתית
קטגוריה:יהודים בצבא צרפת החופשית וברזיסטאנס
קטגוריה:תנועת הצופים
קטגוריה:בוגרי תנועת הצופים היהודים בצרפת
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:מקבלי אות לגיון הכבוד
קטגוריה:צרפתים שנולדו ב-1904
קטגוריה:צרפתים שנפטרו ב-1944
מרסל טרודל

מרסל טרודל (באנגלית: ; 29 במאי 1917 – 11 בינואר 2011) היה היסטוריון וסופר קנדי. עבודתו התמקדה בצרפת החדשה, אזורים בצפון אמריקה שהיוו טריטוריה צרפתית במאות ה-16 עד ה-18. טרודל כתב מעל 40 ספרים בנושא, וזכה בפרסים רבים על עבודותיו, ביניהם: Governor General's Literary Award for French Non-Fiction(1966) וCompanion of the -Order of Canada(2008).<ref name=":0"></ref>

== קורות חייו ==
טרודל נולד בסנט מרסיס דה שמפליין, קוויבק, להרמיל טרודל ואנטוניאט קוזט. בשנת 1922, כשהיה בן חמש, התייתם מהוריו ואומץ על ידי קרובי משפחתו תאודור בריל ומרי טרפניר.<ref name=":0" />

בשנת 1941 קיבל טרודל תואר ראשון מאוניברסיטת לבל שבקויבק סיטי, ובשנים 1941–1945 לימד שם יוונית עתיקה, לטינית וצרפתית. ב-1942 נישא לאן קרטיאן ולזוג נולדו שלושה ילדים. בשנת 1945 זכה ספרו הראשון בפרס פריקס-דייוויד. באותה שנה קיבל טרודל תואר דוקטור, גם הוא מאוניברסיטת לבל. עבודת הדוקטורט שלו עסקה בהשפעתו של הפילוסוף וולטר על קנדה. לאחר מכן שהה טרודל כשנתיים בארצות הברית, במסגרת פוסט-דוקטורט באוניברסיטת הארווארד. <ref></ref>

בשנת 1947 חזר טרודל לקנדה והחל ללמד היסטוריה באוניברסיטת לבל. נוסף על היותו מרצה ופרופסור להיסטוריה, החזיק טרודל בתפקידים מנהליים שונים במחלקת ההיסטוריה של האוניברסיטה, והיה ראש המחלקה בשנים 1954–1964.

בשנת 1965 עבר טרודל לחיות באוטאווה. הוא לימד תקופה קצרה באוניברסיטת קרלטון, ואף היה ראש מחלקת ההיסטוריה עד שנת 1968. משנת 1968 עד פרישתו ממשרתו האקדמית בשנת 1982 היה חוקר ופרופסור להיסטוריה של צרפת החדשה באוניברסיטת אוטאווה.<ref name=":1"></ref> בשנת 1970 התחתן עם אשתו השנייה, מישלין דא'לרי, גם היא פרופסור להיסטוריה באוניברסיטת אוטאווה. טרודל נפטר ב-11.1.2011 ממחלת הסרטן.<ref name=":0" />

== פועלו האקדמי ==
טרודל עסק בהיסטוריה של קנדה, והתמחה בהיסטוריה של האזורים בצפון אמריקה שבמאות ה-16 עד ה-18 היוו טריטוריה צרפתית, ומכונים "צרפת החדשה". טרודל נחשב לאחד ההיסטוריונים המשמעותיים ביותר בתחום. בעבודותיו שם דגש על הפרדת הנושא מאידאולוגיות דתיות ולאומיות, והתייחסות אובייקטיבית ככל הניתן להיסטוריה.<ref name=":1" /> כל ספריו של טרודל (מעל 40 במספרם) נכתבו בצרפתית, וכעשרה מהם תורגמו לאנגלית. בין הבולטים שבהם:
* Canada's Forgotten Slaves: Two Hundred Years of Bondage (2004) עוסק בתופעת העבדות בקנדה. (תורגם לאנגלית בשנת 2013);
* Histoire de la Nouvelle-France (1963-1999)- ההיסטוריה של צרפת החדשה, שלושת הכרכים הראשונים נכתבו על ידי טרודל.
* .Memoirs of a Less Travelled Road: A Historian's Life (2002), אוטוביוגרפיה.<ref name=":0" />

== לקריאה נוספת ==
* Memoirs of a Less Travelled Road: A Historian's Life, translation by Jane Brierley, 2002, הוצאת Véhicule Press, תרגום מצרפתית של האוטוביוגרפיה של טרודל, Mémoire d'un autre siècle.

==הערות שוליים==

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:היסטוריונים קנדים
קטגוריה:סופרים קנדים
קטגוריה:ילידי 1917
קטגוריה:קנדים שנפטרו ב-2011
סארה בנת יוסף אל-אמירי

סארה בנת יוסף אל-אמירי (בערבית: سارة بنت يوسف الأميري, נולדה באיחוד האמירויות בשנת 1987<ref></ref>) היא שרה לטכנולוגיות מתקדמות במשרד התעשייה והטכנולוגיה המתקדמת בממשלת איחוד האמירויות הערביות, יו"ר סוכנות החלל של איחוד האמירויות ומועצת המדענים של איחוד האמירויות הערביות וסגנית מנהל הפרויקטים של משימת תקוות מאדים באיחוד האמירויות. <ref></ref>

== ראשית חייה וחינוך ==
אל-אמירי נולדה באיחוד האמירויות הערביות בשנת 1987.<ref></ref> היא למדה מדעי המחשב ב, ובעלת תואר ראשון ושני.<ref name=":0"></ref><ref></ref> היא התעניינה מגיל צעיר בהנדסת תעופה וחלל אבל גדלה בתקופה שבה לאיחוד האמירויות הערביות לא הייתה תוכנית חלל.

== מחקר וקריירה ==
אל-אמירי החלה את הקריירה שלה במכון האמירויות למדע וטכנולוגיות מתקדמות , בו עבדה בפרויקטים על על הלוויינים DubaiSat-1 ו- DubaiSat-2. <ref></ref> ב-2018 היא מונתה ליו"ר מועצת איחוד האמירויות למהפכה התעשייתית הרביעית. בשנת 2016 כהנה בתפקיד ראש מועצת המדענים של האמירויות. <ref></ref><ref></ref>

בשנת 2016 היא הובילה את פרויקט המדעי של איחוד האמירויות משימת תקווה מאדים, הופ.<ref></ref><ref></ref> הפרויקט בוצע בשותפות עם אוניברסיטת קולורדו בולדר, אוניברסיטת קליפורניה, ברקלי ואוניברסיטת אריזונה סטייט. בנובמבר 2017 היא הייתה נציגת האמירויות הראשונה שהרצאתה בתוכנית TED הבינלאומית במסגרת Dubai Salon על משימת Hope Mars בלואיזיאנה.<ref></ref><ref></ref><ref></ref> חללית המשימה שוגרה ביולי 2020 והגיעה למאדים בפברואר 2021 ביום השנה ה-50 לאיחוד האמירויות הערביות.<ref></ref> בשנת 2015, הפורום הכלכלי העולמי כיבד אותה כאחת מ-50 המדעניות הצעירות על תרומתה למדע, טכנולוגיה והנדסה בפורום הכלכלי העולמי.<ref></ref>

באוקטובר 2017 מונתה אמירי לשרה למדעים מתקדמים בקבינט של איחוד האמירויות.<ref name=":1"></ref> <ref></ref> במאמץ להגביר את שיתוף הפעולה המדעי העולמי, אל אמירי סיירה במוסדות מדעיים בארצות הברית בנובמבר 2017.<ref name="Report"></ref> היא הייתה ברשימת 100 הנשים של ה-BBC שהוכרזה ב-23 בנובמבר 2020. <ref></ref> בפברואר 2021 היא נבחרה לרשימת העיתון טיים להיות בין 100 האנשים המשפיעים ביותר לשנת 2021.<ref></ref>

==ראו גם==
* איחוד האמירויות הערביות

==קישורים חיצוניים==

* [https://www.linkedin.com/in/sarah-al-amiri-3515b898/?originalSubdomain=ae, שרה אל-אמירי]
<div class="mw-content-ltr">
* 
* 
* 
* 
* 
* [https://moiat.gov.ae/en/her-excellency-sarah-bint-yousef-al-amiri Her Excellency Sarah Bint Yousif Al Amiri ] 
* 
</div>

== הערות שוליים ==
 

קטגוריה:זוכות פרס 100 נשים (BBC)
קטגוריה:מהנדסי אווירונאוטיקה
קטגוריה:דירקטוריות
קטגוריה:שרות ממשלה
קטגוריה:דובאים
קטגוריה:אמירתים שהופיעו ברשימת טיים 100
קטגוריה:אמירתיות שנולדו ב-1987
קטגוריה:אמירתים שנולדו ב-1987
אלן טרימבל

אלן טרימבל (באנגלית: Allen Trimble; ) היה פוליטיקאי אמריקאי מאוהיו, חבר המפלגה הפדרליסטית והמפלגה הלאומית-רפובליקנית, שכיהן כמושל אוהיו השמיני והעשירי.
==ראשית חייו==
אלן טרימבל נולד במחוז אוגוסטה שבווירג'יניה לג'יימס טרימבל, ותיק מלחמת העצמאות של ארצות הברית ולג'יין אלן טרימבל. משפחתו הייתה ממוצא סקוטי-אירי. באוקטובר 1784 עברה המשפחה לקרקע שקיבל אביו כמענק על שירותו הצבאי במחוז פאייט שבקנטקי. ג'יימס טרימבל נפטר באוקטובר 1804, והותיר את רעייתו כראשת המשפחה. אלן טרימבל העביר את המשפחה לבית שהוא ואביו בנו ליד הילסבורו שבאוהיו.
==קריירה==
ב-1808 מונה טרימבל כפקיד בבית המשפט לעתירות וכרשם המקרקעין.

לאחר שירות צבאי קצר במלחמת 1812, היה טרימבל חבר בבית הנבחרים של אוהיו בשנים 1816–1817 ולאחר מכן היה חבר הסנאט המדינתי בשנים 1818–1826. ב-1819 נבחר טרימבל כיושב ראש הסנאט, ובתוקף תפקידו זה הוא כיהן כמושל אוהיו מינואר ועד דצמבר 1822 כאשר המושל אית'ן אלן בראון התפטר כדי לכהן בסנאט של ארצות הברית.

באותה שנה התמודד טרימבל לכהונה מלאה כמושל, אך הפסיד לג'רמיה מורו בהפרש קטן. ב-1824 הוא התמודד שוב בבחירות מול מורו וצמצם את הפער בין השניים, אך עדיין הפסיד. ב-1826 הוא התמודד שוב והפעם נחל ניצחון סוחף כנציג המפלגה הלאומית-רפובליקנית. ב-1828 הוא ניצח בבחירות לכהונה נוספת וב-1830 לא התמודד שוב.

טרימבל פרש ועסק בחוואות, וגילה מעורבות מועטה בפוליטיקה במשך רבע המאה הבא, אך ב-1855 הוא הסכים להציג את מועמדותו למשרת המושל מטעם מפלגת שאינם יודעים דבר. בבחירות אלו הוא הגיע למקום השלישי לאחר שהפסיד לסנאטור הרפובליקני סלמון צ'ייס ולמושל המכהן, הדמוקרט ויליאם מדיל. ב-1860 הוא היה נציג לוועידת מפלגת האיחוד החוקתי שהתקיימה בבולטימור.

==מותו==
אלן טרימבל נפטר בחוותו באוהיו ב-3 בפברואר 1870. הוא נטמן בבית הקברות של הילסבורו.

הכפר טרימבל שבאוהיו נקרא על שמו. שמו של רחוב בית המשפט שבהילסבורו, שבצד הצפוני של בית המשפט של מחוז היילנד, שונה ב-1974 ל"רחוב המושל טרימבל". בתו, , הייתה ממייסדות התנועה לאיסור על משקאות חריפים בארצות הברית. אחת מצאצאיותיו היא האסטרונומית .

==קישורים חיצוניים==

* [https://web.archive.org/web/20140103114501/http://ww2.ohiohistory.org/onlinedoc/ohgovernment/governors/trimble.html אלן טרימבל] באתר ohiohistory.org. 
* [https://web.archive.org/web/20120516024430/http://www.ohiohistory.org/onlinedoc/ohgovernment/governors/trimble.html אלן טרימבל] באתר החברה ההיסטורית של אוהיו 
* אלן טרימבל באנציקלופדיית אפלטון לביוגרפיה אמריקאית 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של אוהיו
קטגוריה:אמריקאים שנולדו ב-1783
קטגוריה:אמריקאים שנפטרו ב-1870
עסלין

עסלין (בערבית: عرتوف) היה כפר ערבי בהרי ירושלים בגבול שפלת יהודה, שהיה ממוקם זה 20 ק"מ ממערב לירושלים. אוכלוסיית הכפר מנתה 302 תושבים והוא נכבש על ידי כוחות ישראליים, מהגדוד הרביעי של חטיבת הראל, ב-14 ביולי 1948 במהלך מבצע דני, ותושביו ברחו. מושב אשתאול נבנה על אדמת הכפר. עסלין הייתה ממוקמת במרחק קצר מהכפר אישוע, שהיה ממוקם בעמק שמדרום מזרח לו, סמוך לכביש המשני שחיבר בין באב אל ואד לבית ג'יברין (היום כביש 38).

==היסטוריה==
===בתקופה העות'מאנית===
ברשומות המס העות'מאני משנת 1596, מופיע עסלין עם 14 בתים ו-77 תושבים, חלק ה"נחיה" (תת-מחוז באימפריה העות'מאנית) של רמלה במחוז יפו. תושבי הכפר שילמו מס בסך 25% על גידולי חיטה, זיתים, גפנים, עיזים ועל כוורת דבורים לייצור דבש, בסכום כולל של 4,000 אקצ'ה.

===בתקופת המנדט הבריטי===
במפקד 1922, שנערך על ידי שלטונות המנדט הבריטי, בעסלין הייתה אוכלוסייה של 132 נפש, כולם מוסלמים. לפי מפקד אוכלוסין 1931 של ארץ ישראל היו בכפר 40 בתים מאוכלסים, בהם התגוררו 186 תושבים, כולם מוסלמים.

בסקר הכפרים בשנת 1945 האוכלוסייה בכפר הייתה 260 תושבים מוסלמים. שטח הקרקע הכולל של הכפר היה 2,159. אשר מתוכם הוקצו 104 לחקלאות שלחין, ו-830 לגידולי דגנים דונם.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית.

===לאחר הקמת מדינת ישראל===
עסלין נכבשה על ידי פלוגה של הגדוד הרביעי של חטיבת הראל, במהלך מבצע דני במסגרת קרבות עשרת הימים, בבוקר של 18 ביולי 1948. בדו"ח של חטיבת הראל, מתוך יומן המבצעים של "מבצע דני" נכתב: 

בדצמבר 1949, הוקם על אדמות הכפר (והכפר הסמוך אישוע) המושב אשתאול, על ידי יהודים יוצאי תימן.

==תמונות==
מפות היסטוריות של סרעה:
{|
|-
| מפה מנדטורית משנת 1940
| מפה מנדטורית משנת 1943
| מפה מנדטורית של אזור הכפר 1945
|}

==קישורים חיצוניים==

<div class="mw-content-ltr">
*[http://www.palestineremembered.com/Jerusalem/Islin/index.html Welcome To 'Islin]
*Survey of Western Palestine, Map 17: [https://web.archive.org/web/20181103051759/http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons 
*[http://alnakba.org/villages/jerusalem/islin.htm 'Islin], from the Khalil Sakakini Cultural Center
</div>

==הערות שוליים==

קטגוריה:קהילות ויישובים ערביים שנחרבו במלחמת העצמאות
רב מסר

רב מסר היא חברת תוכנה ישראלית המייצרת פתרונות לשליחת ניוזלטרים, יצירת דפי נחיתה וכן מערכת לבניה ושיווק של קורסים דיגיטליים.

== רקע ==
חברת רב מסר בע"מ הוקמה בשנת 2008 על ידי ד"ר רוני הורוביץ, קובי חדד ואורן שץ<ref></ref>. הורוביץ, המשמש כמנכ"ל החברה, היה בעבר ראש המחלקה להנדסת תעשייה וניהול בעזריאלי מכללה אקדמית להנדסה ירושלים<ref></ref>. בשנת 2011 היה שותף לכתיבה ופרסום הספר "שיווק באינטרנט – המדריך השלם לקידום עסקים ברשת"<ref></ref>. חדד הוא יזם ובעלים של חברת האינטרנט KCS וחברות נוספות בתחום של מסחר אלקטרוני<ref></ref>. אורן שץ מתמחה בשיווק באינטרנט ובקידום אתרים<ref></ref>.

== שירותים ==
השירות העיקרי של חברת רב מסר, אשר פעיל משנת 2006, הוא מערכת דיוור ומערכת ליצירת דפי נחיתה. רב מסר פועלת בתחום הדיוור האלקטרוני משנת 2006 והיא הגדולה בישראל בתחום זה<ref></ref>. המערכת של רב מסר מאפשרת שליחת מסרים בדואר אלקטרוני לרשימת תפוצה של מספר רב של משתמשים. המערכת מאפשרת גם שליחת הודעות טקסט (מסרונים) בתפוצה רחבה. המערכת עומדת, לטענת החברה, בקריטריונים של חוק הספאם (סעיף 30א' לחוק התקשורת (בזק ושידורים) תשמ"ב - 1982). בנוסף, המערכת מאפשרת ליצור דפי נחיתה מרובים ורספונסיביים לצורך שליחתם אל רשימת התפוצה.

שירות נוסף של חברת רב מסר בע"מ הוא סקולר, מערכת לבניית קורסים דיגיטליים באינטרנט<ref></ref>.

== קישורים חיצוניים ==
* 

==הערות שוליים==

קטגוריה:חברות ישראליות
ג'רמיה מורו

ג'רמיה מורו (באנגלית: Jeremiah Morrow; ) היה פוליטיקאי אמריקאי מאוהיו, שכיהן כמושל אוהיו התשיעי, אחרון חברי המפלגה הדמוקרטית-רפובליקנית שכיהן בתפקיד זה.
==ראשית חייו==
ג'רמיה מורו נולד ליד גטיסברג, הפרובינציה של פנסילבניה. משפחתו הייתה ממוצא סקוטי-אירי. סבו האירי, שגם שמו היה ג'רמיה מורו, הגיע לאמריקה ממחוז לונדונדרי במאה ה-17. ב-1795 עבר מורו אל הטריטוריה הצפון-מערבית. הוא התיישב לתקופה קצרה בשפך הנהר ליטל מיאמי, ולאחר מכן עבר לאזור שכיום מהווה את מחוז וורן. כאיש הכנסייה הפרסביטריאנית, הוא חיפש להשתתף בהובלת אנשי דת מאמונתו לאחר שעבר לאזור, והוא היה אחד מפעיל קהילת מיל קריק כאשר היא התארגנה זמן קצר לפני שנת 1800.
==קריירה==
לאחר שהיה חבר בבית הנבחרים ובסנאט של הטריטוריה הצפון-מערבית, ונציג מחוז המילטון לוועידת החוקה של אוהיו ב-1802, נבחר מורו לסנאט של אוהיו שנה לאחר מכן וכיהן בו שישה חודשים לפני שהיה לחבר הראשון מטעם אוהיו בבית הנבחרים של ארצות הברית. לתפקיד זה נבחר מורו ארבע פעמים נוספות. ב-1812 הוא נבחר לסנאט של ארצות הברית וכיהן בו תקופת כהונה אחת בשנים 1813–1819. בכך הוא היה הסנאטור הראשון של אוהיו שכיהן תקופת כהונה מלאה של שש שנים. ב-1814 נבחר מורו ל"אגודת העתיקות האמריקאית" (American Antiquarian Society). בבחירות לנשיאות של 1820 הוא היה נציג בחבר האלקטורים והצביע עבור ג'יימס מונרו.

ב-1822 נבחר מורו כמושל אוהיו וכיהן בתפקיד שתי תקופות כהונה. הוא דחה הצעה להתמודד על תקופת כהונה שלישית, ותחת זאת הוא שב לבית הנבחרים של אוהיו ולסנאט של אוהיו. ב-1840 נבחר מורו שוב לבית הנבחרים של ארצות הברית לתקופת כהונה נוספת של שנתיים. ב-1842 הוא לא התמודד שוב ופרש מן החיים הפוליטיים.
==מותו==
לאחר פרישתו מהפוליטיקה שב מורו לחוותו. ג'רמיה מורו נפטר ב-22 במרץ 1852 בלבנון שבאוהיו. הוא נטמן בבית הקברות יוניון שבסימס, אוהיו.

על שמו נקרא גשר, שהוא הגבוה ביותר באוהיו. כמו כן נקראו על שמו מחוז מורו והכפר מורו שבאוהיו.

==קישורים חיצוניים==

* 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית-רפובליקנית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי האספה הכללית של אוהיו
קטגוריה:אמריקאים ממוצא אירי
קטגוריה:אמריקאים ממוצא סקוטי
קטגוריה:אמריקאים שנולדו ב-1771
קטגוריה:אמריקאים שנפטרו ב-1852
ניהיליזם קיומי

ניהיליזם קיומי או ניהיליזם אקזיסטנציאליסטי הוא העמדה לפיה לחיים אין משמעות או ערך מהותיים. ביחס ליקום, ניהיליזם קיומי טוען שאדם בודד או אפילו המין האנושי כולו הוא חסר משמעות, חסר תכלית, וסביר שלא ישתנה במכלול הקיום. יש צורות שונות של ניהיליזם, אך בשימוש הפופולרי, "ניהיליזם" מתייחס כיום לרוב לצורות של ניהיליזם קיומי.

חוסר המשמעות המובנה של החיים נחקר במידה רבה באסכולה הפילוסופית של האקזיסטנציאליזם, שבה אדם יכול ליצור "משמעות" או "מטרה" סובייקטיבית משלו. זאת בניגוד לניהיליסטים, אשר לטענתם לא רק שאין משמעות ביקום, אלא גם אין טעם לנסות לבנות את עצמנו, לשנות או לקבל משהו, כי זה שלעצמו הוא חסר משמעות.

מכל סוגי הניהיליזם, הניהיליזם הקיומי זכה לתשומת הלב הספרותית והפילוסופית הרבה ביותר.
==היסטוריה==
ניהיליזם קיומי היה חלק מהמסורת האינטלקטואלית המערבית מאז הקירינאים. במהלך הרנסאנס, ויליאם שייקספיר סיכם ברהיטות את נקודת המבט של הניהיליסט הקיומי בסוף המחזה.<ref></ref> ארתור שופנהאואר, סרן קירקגור ופרידריך ניטשה הרחיבו עוד על רעיונות אלה, וניטשה, במיוחד, הפך לדמות מרכזית בניהיליזם הקיומי.
==ההבדל בין הניהיליזם הקיומי, לבין אבסורדיזם ואקזיסטנציאליזם==
הניהיליזם הקיומי שונה מאבסורדיזם בכך שהאבסורד שם דגש על המתח בין אותו חוסר משמעות לבין הנטייה האנושית לחפש אותו.

הניהיליזם הקיומי שונה מהאקזיסטנציאליזם מכיוון שהאקזיסטנציאליזם שם דגש על יצירת "משמעות" או "מטרה" סובייקטיבית משלו. זאת בניגוד לניהיליסטים, אשר לטענתם לא רק שאין משמעות ביקום, אלא גם אין טעם לנסות לבנות את עצמנו, לשנות או לקבל משהו, כי זה כשלעצמו הוא חסר משמעות.

==ראו גם==
* ניהיליזם
* אבסורדיזם
* מיזנתרופיה
* פסימיות פילוסופית
* אתאיזם

==קישורים חיצוניים==
* [http://www.anus.com החברה הניהיליסטית המחתרתית האמריקאית]
==הערות שוליים==

קטגוריה:זרמים בפילוסופיה
קטגוריה:פילוסופיה
דנקן מקארתור

דנקן מקארתור (באנגלית: Duncan McArthur; 14 בינואר, או 14 ביוני 1772 - 29 באפריל 1839) היה קצין צבא ופוליטיקאי אמריקאי מאוהיו, חבר המפלגה הפדרליסטית והמפלגה הלאומית-רפובליקנית, שכיהן כמושל אוהיו ה-11.
==ראשית חייו==
דנקן מקארתור נולד למהגרים סקוטים במחוז דאצ'ס שבפרובינציית ניו יורק, וגדל במערב פנסילבניה ומאוחר יותר עבר לקנטקי, שם הוא הועסק כפקח לענייני האינדיאנים.

ב-1790 התנדבו מקארתור וידידו אלכסנדר מקגאפי בפורט פיט להיות סיירים ולוחמים במשלחות נגד האינדיאנים במהלך מלחמת האינדיאנים הצפון-מערבית. ב-1793 הוא עבד אצל נתניאל מאסי ופעל יחד עמו במשלחות סקר בטריטוריה הצפון-מערבית. ב-1796 הוא פעם יחד עם מאסי לייסוד העיירה החדשה צ'יליקות'י, שב-1803 הייתה לבירתה של אוהיו. ב-1797 עבר מקארתור את נהר אוהיו אל צ'יליקות'י, שם הוא צבר עושר באמצעות עסקאות הקרקעות שביצע בטריטוריה הצפון-מערבית.
==קריירה פוליטית==
עוד בעת שירותו במיליציה של אוהיו במלחמת 1812, נבחר מקארתור לבית הנבחרים של ארצות הברית מטעם מחוז הבחירה השלישי של אוהיו. הוא לא אייש את מושבו, שכן הוא העדיף להמשיך בשירותו הצבאי.

הוא מונה כקולונל של רגימנט המתנדבים של אוהיו והיה השני בסולם הפיקוד לאחר הגנרל ויליאם האל בפורט דטרויט. מקארתור וקולונל לואיס קאס לא נכחו בדטרויט כאשר האל נכנע, וזעמו זעם רב לשמוע שהאל כלל את שניהם במהלך הכניעה. כאשר הודיע לו קצין בריטי על הכניעה, נאמר על מקארתור שהוא תלש את כותפותיו ושבר את חרבו בחמת זעם, אם כי היסטוריונים מביאים סיפורים דומים על קצינים אחרים. הבריטים חננו אותו והוא שב לאוהיו.

מקארתור מונה כבריגדיר גנרל בצבא ארצות הברית. זמן קצר לאחר מכן הוא קיבל את הפיקוד על ארמיית הצפון-מערב בעקבות התפטרותו של הריסון.

לאחר מכן לא היה מקארתור טרוד בפעילות מבצעית רבה, אך הוא עסק בניהול משא ומתן על ההסכמים עם האינדיאנים. ב-1817 הוא היה אחד מהנציבים, יחד עם לואיס קאס, שניהלו את המשא ומתן על הסכם פורט מייגס, שנחתם ב-29 בספטמבר אותה שנה עם כמה משבטי האינדיאנים.

לאחר מכן כיהן מקארתור לסירוגין בבית הנבחרים ובסנאט של אוהיו. ב-1823–1825 הוא נבחר לתקופת כהונה אחת בבית הנבחרים של ארצות הברית, וב-1830 הוא ניצח בבחירות למשרת מושל אוהיו. בתפקיד זה הוא כיהן תקופת כהונה אחת בלבד ולא ביקש להיבחר לתקופה נוספת.
==מותו==
דנקן מקארתור נפטר ב-29 באפריל 1839 בצ'יליקות'י. הוא נטמן בבית הקברות גרנדוויו שבעיר. בצוואתו הוא הורה שקרקעותיו במחוז רוס יישארו בבעלות המשפחה, ובקשתם של חלק מהיורשים למכור אותן הייתה עילה לפסק הדין "מקארתור נגד סקוט" , שנדון בפני בית המשפט העליון של ארצות הברית.

הכפר מקארתור שבאוהיו, מקום מושב מחוז וינטון, קרוי על שמו.

ב-1799 ייסד מקארתור את העיר גרינפילד שבאוהיו, ששוכנת במרחק של כ-34 ק"מ ממערב לצ'יליקות'י. שמו של הכביש המדינתי מספר 28, שמחבר את גרינפילד עם צ'יליקות'י, נקרא ב-1973 "כביש גנרל דנקן מקארתור", על פי חוק של מדינת אוהיו.

==קישורים חיצוניים==

* 
* דנקן מקארתור באנציקלופדיית אפלטון לביוגרפיה אמריקאית 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:מושלי מדינות ארצות הברית מהמפלגה הלאומית הרפובליקנית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של אוהיו
קטגוריה:מפקדי ארמיות בצבא ארצות הברית
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים ממוצא סקוטי
קטגוריה:אמריקאים שנולדו ב-1772
קטגוריה:אמריקאים שנפטרו ב-1839
מאיה יוסף

מאיה יוסף היא מוזיקאית סורית שמנגנת בקאנון.<ref></ref><ref></ref><ref></ref> הופיעה ב- BBC Proms וב- WOMAD. פעילה נגד סקסיזם במוזיקה וכונתה 'מלכת הקאנון'.<ref></ref><ref></ref><ref></ref><ref></ref><ref></ref><ref></ref><ref></ref><ref></ref>

== ראשית חיים ==
נולדה בדמשק, סוריה, למדה לנגן בכינור בילדותה, לפני שעברה לקאנון.<ref></ref> היגרה לבריטניה ב-2012 עקב מלחמת האזרחים בסוריה.<ref></ref><ref></ref>

== דיסקוגרפיה ==
* 2017: Syrian Dreams
* 2017: The Last Post (Soundtrack)
* 2017: Gold (Soundtrack)

==קישורים חיצוניים==
* 

== הערות שוליים ==

קטגוריה:ילידות 1984
קטגוריה:פזמונאים
קטגוריה:זמרות סוריות
קטגוריה:פזמונאיות
קטגוריה:נגניות
קטגוריה:נגנים
קטגוריה:זמרים סורים
קטגוריה:פעילות חברתיות
קטגוריה:פעילים חברתיים
פארון

פארון (בפשטו ובפרסית: پارون) היא עיירה במזרח אפגניסטן ובירת מחוז נורסתאן. העיירה מרוחקת כ-180 ק"מ צפון-מזרחית לבירה קאבול. על פי תחזית רשמית לתאריך 21 בספטמבר 2020, התגוררו בעיירה 15,279 בני אדם.

ב-15 באוגוסט 2021, פארון נכבשה על ידי לוחמי הטליבאן והפכה לבירת המחוז השלושים ושתיים שנפלה לידי הטליבאן, כחלק מהשתלטות הטליבאן מחדש על אפגניסטן ב-2021.

מרבית שטחה של פארון הוא יערות (54%) ואזורים חקלאיים (33%). רק 7% משטח העיירה משמש לבנייה.

==קישורים חיצוניים==

==הערות שוליים==

קטגוריה:אפגניסטן: ערים 
קטגוריה:מחוזות אפגניסטן: ערי בירה
כשנותנים - קח!

כשנותנים - קח! (ביידיש: אז מען גיט - נעמט מען!) הוא סרט קולנוע ישראלי דובר יידיש מסוגת קומדיית טעויות מוזיקלית משנת 1982, בבימיו של אלפרד שטיינהרדט. זהו הסרט היידי הראשון באורך מלא שצולם בישראל.

== עלילה ==
אדלה שיינברג, יהודייה מניו יורק, מגיעה לתל אביב כדי "לצוד" את ליבו של מייק סטון, זמר יידיש נודע, אך מתחתנת בטעות עם אחיו, מנדל.

== הפקה ==
מדובר בהסרטה של מחזה מוזיקלי יידישאי טיפוסי הכולל שירים רבים וריקודים. סרטים מן הסוג הזה נוצרו בארצות הברית בשנות ה-30 של המאה ה-20. המפיקים ניסו תחילה לגייס את יואל זילברג כבמאי, בשל הרקע היידישאי שלו. כיוון שהדבר לא הסתדר, גויס אלפרד שטיינהרדט. רוב השחקנים היו בעלי ניסיון במשחק בהפקות תיאטרון ביידיש. מיכאל גרינשטיין, כותב התסריט, היה שחקן ובמאי בהפקות ביידיש. את הלחנים והעיבודים המוזיקליים כתב מרטין מוסקוביץ. הצילומים נמשכו בין שבוע לעשרה ימים ונערכו בבית מלון בתל אביב. בתום הצילומים קיבל שטיינהרדט את שכרו, ואת העריכה ביצעו יאיר פרדלסקי ומזכירתו מאולפני רול. יעקב בודו הכיר את התפקיד אותו שיחק מן המחזה, אולם לא היה בעל ניסיון רב במשחק קולנועי.

== הצלחת הסרט ==
הסרט תוכנן לעלות כהצגה יומית בקולנוע "סטודיו" בתל אביב, אולם עקב הביקוש הרב הועבר הסרט "אות קין", שתוכנן לעלות בקולנוע בערב, להקרנה בקולנוע "צפון".

==קישורים חיצוניים==

קטגוריה:סרטים ישראליים
קטגוריה:סרטים ביידיש
קטגוריה:סרטי 1982
ארתור תיאט

ארתור ניקולא תיאט (בצרפתית: Arthur Nicolas Theate; נולד ב-25 במאי 2000 בלייז' שבבלגיה) הוא כדורגלן בלגי המשחק בעמדת הבלם בקבוצת איינטרכט פרנקפורט ובנבחרת בלגיה.

== קריירת מועדונים ==
תיאט גדל במחלקות הנוער של מספר מועדונים בבלגיה, ביניהם ראסינג גנק וסטנדרד לייז', והגיע לאוסטנדה מליגת העל הבלגית בשנת 2020. ב-10 באוגוסט 2020 הוא ערך את הופעת הבכורה שלו במועדון, בהפסד 2-1 לבירסחוט במסגרת המחזור הראשון בליגה לעונת . ב-4 באוקטובר הוא הבקיע את שער הבכורה שלו במועדון, בניצחון 3-0 על מוסקרון במסגרת המחזור השמיני בליגה. בסך הכל ערך תיאט 35 הופעות ליגה במדי המועדון בעונת , בהן הבקיע חמישה שערים.

ב-26 באוגוסט 2021 הושאל תיאט למשך עונה לבולוניה 1909 מהסרייה א'. ב-18 בספטמבר הוא ערך את הופעת הבכורה שלו במועדון, בהפסד 6-1 לאינטר מילאנו במסגרת המחזור הרביעי בליגה לעונת 2021/2022. במשחק זה הבקיע גם את שער הבכורה שלו במועדון. 

ב-29 ביולי 2022 חתם בסטאד רן מהליג 1. ב-21 באוגוסט כבש שער בכורה בקבוצה, בניצחון 1-2 על אז'אקסיו.

באוגוסט 2024 הושאל תיאט לאיינטרכט פרנקפורט מהבונדסליגה לעונה אחת, עם אופציית רכישה בתום תקופת ההשאלה.

== קריירה בינלאומית ==
תיאט זומן לראשונה לסגל נבחרת בלגיה לקראת טורניר הגמר של ליגת האומות 2020/2021 בחודש אוקטובר 2021. ב-16 בנובמבר ערך את הופעת הבכורה שלו בנבחרת, בתיקו 1-1 נגד נבחרת ויילס.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:בלמי כדורגל בלגים
קטגוריה:לייז': כדורגלנים
קטגוריה:כדורגלני אוסטנדה
קטגוריה:כדורגלני בולוניה
קטגוריה:כדורגלני סטאד רן
קטגוריה:כדורגלני איינטרכט פרנקפורט
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים באיטליה
קטגוריה:ספורטאים בלגים בצרפת
קטגוריה:בלגים שנולדו ב-2000
שרנה

שרנה (בפשטו: ښرنه; בפרסית: شَرَن - שרן) היא עיר בדרום-מזרח אפגניסטן ובירת מחוז פכתיכא. העיר שוכנת באזור של השבט הפשטוני ה, בגובה 2,200 מטר מעל פני הים וכ-160 ק"מ דרום-מערבית לבירה קאבול. על פי תחזית רשמית לתאריך 21 בספטמבר 2020, התגוררו בעיר 64,774 בני אדם.

ב-14 באוגוסט 2021, שרנה נכבשה על ידי הטליבאן והפכה לבירת המחוז העשרים שנפלה לידי הטליבאן, כחלק מהשתלטות הטליבאן מחדש על אפגניסטן.

==מזג אוויר==
בשל האקלים הערבתי האזורי, מזג האוויר בשרנה מתאפיין באקלים צחיח למחצה בהתאם לשיטת קפן. הטמפרטורה הממוצעת בשרנה היא 10.8 מעלות צלזיוס, וממוצע המשקעים השנתי הוא 265 מ"מ.

ספטמבר הוא החודש היבש ביותר עם 1 מ"מ של גשם, בעוד שבחודש מרץ, החודש הגשום ביותר, כמות המשקעים הממוצעת עומדת על 54 מ"מ.

יולי הוא החודש החם ביותר בשנה עם טמפרטורה ממוצעת של 23.6 מעלות צלזיוס. בחודש הקר ביותר (ינואר), הטמפרטורה הממוצעת היא -4.5 מעלות צלזיוס.

==שימוש בקרקע==
מרבית שטחה של שרנה (73%) מורכב מאדמה עקרה ומשטחים חקלאיים<ref name="auto"></ref>.

==הערות שוליים==

קטגוריה:אפגניסטן: ערים
קטגוריה:מחוזות אפגניסטן: ערי בירה
דנטה ואנזיר

דנטה ואנזיר (בהולנדית: Dante Vanzeir; נולד ב-16 באפריל 1998 בברינכן שבבלגיה) הוא כדורגלן בלגי המשחק בעמדת החלוץ בקבוצת ניו יורק רד בולס ובנבחרת בלגיה.

== קריירת מועדונים ==
ואנזיר גדל במחלקת הנוער של ראסינג גנק. הוא ערך שש הופעות בקבוצה הבוגרת של המועדון, ובילה תקופות השאלה בבירסחוט ובמכלן.

ב-30 ביולי 2020 חתם ברויאל אוניון סן-ז'ילואז מליגת המשנה הבלגית, ולאחר עונה במועדון, בה ערך 24 הופעות ליגה והבקיע 19 שערים, העפיל יחד עם המועדון לליגת העל הבלגית.

== קריירה בינלאומית ==
ואנזיר זומן לראשונה לסגל נבחרת בלגיה לקראת משחקי מוקדמות מונדיאל 2022 בחודש נובמבר 2021. ב-16 בנובמבר ערך את הופעת הבכורה שלו בנבחרת, כשהחליף את דיבוק אוריגי בדקה ה-59 בתיקו 1-1 נגד נבחרת ויילס.

== תארים ==
;ראסינג גנק
* הסופר קאפ הבלגי (1): 2019/2020

== קישורים חיצוניים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני בירסחוט
קטגוריה:כדורגלני מכלן
קטגוריה:כדורגלני רויאל אוניון סן-ז'ילואז
קטגוריה:כדורגלני ניו יורק רד בולס
קטגוריה:כדורגלני נבחרת בלגיה
קטגוריה:ספורטאים זרים בארצות הברית
קטגוריה:בלגים שנולדו ב-1998
סיסם ברזילאי

סיסם ברזילאי (באנגלית: Brazilian rosewood, שם מדעי: Dalbergia nigra) הוא עץ מן הסוג סיסם במשפחת הפרפרניים, הגדל בטבע באזור באהיה בברזיל. בדומה לשאר מיני סיסם בעולם, מופק ממין זה עץ בעל קשיות וצפיפות גבוהות, שעשו בו שימוש בבניית רהיטים מפוארים וכלי נגינה. העץ המופק מן הסיסם הברזילאי מצטיין ביופיו ובתכונות התהודה שלו אפילו בין שאר מיני הסיסם. לפיכך נוצל ונכרת המין במשך מאות שנים, מאז תקופת הרנסאנס והבארוק, ומצב השימור שלו מוגדר כיום כפגיע ברשימה האדומה של מינים בסכנה.

== תכונות ותפוצה ==

עץ סיסם הברזילאי מגיע לגובה של 15 עד 25 מטרים, וקוטר הגזע ל-40 עד 80 סנטימטרים.

המין אנדמי בברזיל, בביומה של יער אטלנטי, ובמיוחד באזור היער הפנימי של באהיה במדינות באהיה, אספיריטו סאנטו, מינאס ז'ראיס וריו דה ז'ניירו. הוא זקוק לבית גידול של יער גשום ולח, וקרקע עשירה לגידולו.

מחקר גנטי מצא כי המין מתחלק לשלוש אוכלוסיות לפי קו רוחב גאוגרפי, שהתפצלו זו מזו לפני 250 עד 780 אלף שנה.

== שימוש ברהיטים ובכלי נגינה ==
צד אחורי של [[גיטרה אקוסטית מעץ סיסם ברזילאי]]
העצה של הסיסם הברזילאי קשה ובעלת צפיפות גבוהה יחסית לעצים אחרים, כ-0.87 גרם לסמ"ק, המשפר את עמידותה לשנים רבות. כמו כן היא בעלת מרקם נאה בצבעי חום-אדמדם, חום ושחור, ריח השרף שלה נעים, ולוחות המגולפים ממנה משמיעים קול צלצול מהדהד כאשר מקישים עליהם. תכונות אלו עושות אותה מבוקשת במיוחד לבניית רהיטים מפוארים וכלי-נגינה מאז ראשית התקופה הקולוניאלית. מאמר בכתב-העת של החברה הבוטנית של אדינבורו משנת 1886 דיווח כי העץ שימש בתעשיית הרהיטים באירופה במשך למעלה מ-200 שנה לפני כן, שחשיבותו דומה לזו של מהגוני, וכי הייצוא שלו מברזיל גדל מכ-560 טון בשנה ב-1839 לכ-4700 טון בשנה ב-1874, בערך כולל של כ-70 אלף לירות שטרלינג דאז. כמו כן שימש המין לבניית גיטרות, לאוטות, כלי נשיפה מעץ, ומרימבות.

במחצית הראשונה של המאה ה-20, סיסם ברזילאי שימש לבניית הלוח האחורי והדפנות הצדדיים של גיטרות אקוסטיות וקלאסיות מובחרות, מתוצרת חברת מרטין ובוני גיטרות נוספים. בשנות ה-50 נבנו ממנו גם לוחות אצבוע (fretboard) של גיטרות חשמליות מובחרות, כגון הלס פול מתוצרת גיבסון והסטראטוקסטר מתוצרת פנדר. עקב נדירות המין והשימור שלו, מאז שנות ה-60 הוא מוחלף בתפקידים אלו במיני עצים אחרים, בעיקר בסיסם הודי ובמינים אחרים מן הסוג סיסם באמריקה המרכזית, דרום אפריקה ומדגסקר. נדירות זו תרמה להילת האיכות של הסיסם הברזילאי אצל בוני ונגני גיטרות, וגיטרות עתיקות הבנויות ממנו הפכו לגיטרות וינטג' הנמכרות מחדש במחירים של עשרות אלפי דולר.

בשנת 1992 צורף המין לאמנה הבינלאומית CITES להגנת המינים, האוסרת על ייצוא עץ סיסם מברזיל. במסגרת האמנה מותר כיום להשתמש בסיסם ברזילאי בגיטרות רק אם העץ נכרת ויוצא לפני 1992. כתוצאה מכך העץ יקר ונדיר מאוד בגיטרות חדשות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פרפרניים
קטגוריה:ברזיל: עצים
טימותי רופיל

טימותי רופיל (בלוקסמבורגית: Timothé Rupil; נולד ב-12 ביוני 2003 בלוקסמבורג) הוא כדורגלן לוקסמבורגי המשחק בעמדת הקשר במחלקת הנוער של קבוצת מיינץ 05 מהבונדסליגה ובנבחרת לוקסמבורג.

== קריירת מועדונים ==
סאנצ'ס גדל במחלקות הנוער של ES קלמנסי ושל קריינג הלוקסמבורגית, ובשנת הגיע למחלקת הנוער של מיינץ 05 מהבונדסליגה.

== קריירה בינלאומית ==
ב-7 באוקטובר 2020 ערך רופיל את הופעת הבכורה שלו בנבחרת לוקסמבורג, בהפסד 2-1 לנבחרת ליכטנשטיין במשחק ידידות.

== קישורים חיצוניים ==

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-2003
פסגת האריס (ארץ ויקטוריה)

פסגת האריס (באנגלית: Harris Peak) היא פסגה ברכס אסגארד, בארץ ויקטוריה שבאנטארקטיקה.

גובהה של הפסגה 1,750 מטרים מעל פני הים.

הפסגה ממוקמת 2.6 קילומטרים מדרום להר וייאנט.

פסגת האריס ממוקמת בין פסגת בול, והר הול (ושמה קשור לשמות שני הרים אלה).

== היסטוריה ==
=== מקור השם ===

שמה של הפסגה ניתן לה על ידי הוועד הגאוגרפי של ניו זילנד בשנת 1998.

הפסגה נקראת על שמו של מטפס ההרים הניו זילנדי אנדי האריס (A.M. "Andy" Harris) (אשר נפטר בעת טיפוס על הר האוורסט, ביחד עם מטפס ההרים הניו זילנדי רוב הול). האריס היה מפקד בשטח של תוכנית המחקר האנטארקטית של ניו זילנד, שחקרה את אנטארקטיקה בין השנים 1987 – 1992; וכן ערך שתי משלחת סקר לארץ מרי בירד.

== קישורים חיצוניים ==
* [https://web.archive.org/web/20210602214558/https://geonames.usgs.gov/apex/f?p=gnispq:5:::NO::P5_ANTAR_ID:17649 פסגת האריס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=16849&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת האריס] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/today/harris-peak_antarctica_6621666 מזג אוויר נוכחי מעודכן בפסגת האריס]
* [https://www.timeanddate.com/astronomy/@6621666 נתוני זריחת/שקיעת שמש/ירח עדכניים עבור פסגת האריס]
** [https://www.meteoblue.com/en/weather/14-days/harris-peak_antarctica_6621666 תחזית מזג אוויר עדכנית ארוכת טווח עבור פסגת האריס]
** [https://www.meteoblue.com/en/weather/historyclimate/weatherarchive/harris-peak_antarctica_6621666 נתוני מזג אוויר היסטוריים עבור פסגת האריס]
** [https://www.meteoblue.com/en/weather/archive/yearcomparison/harris-peak_antarctica_6621666 סטטיסטיקות מזג אוויר עבור פסגת האריס]

== הערות שוליים ==

האריס
האריס
פאדי זידאן

פאדי זידאן (בערבית: فادي زيدان; נולד ב-2 ביוני 1993) הוא כדורגלן ערבי-ישראלי בעל אזרחות פלסטינית המשחק בעמדת החלוץ במ.ס. כפר קאסם.

==קריירת מועדונים==
זידאן התחיל את הקריירה שלו בקבוצת הילדים של הפועל חיפה. כשהיה בן 17 הצטרף למחלקת הנוער של מכבי נתניה וכעבור שנה הצטרף לזו של הפועל רמת השרון. בעונתו היחידה בקבוצת הנוער של רמת השרון, הבקיע 34 שערים בליגה ועזר לה להעפיל לליגת העל בכדורגל לנוער.

ב-17 במרץ 2012 זידאן ערך את הופעת הבכורה שלו בקבוצה הבוגרת בתיקו 1-1 נגד הפועל פתח תקווה. ב-11 במאי 2013 זידאן הבקיע את שער הבכורה שלו בקריירה בהפסד 1–2 לבני יהודה.

בינואר זידאן הצטרף לשבאב א-דאהרייה מליגת העל הפלסטינית. בהמשך, שיחק גם בוואדי א-ניס ואהלי אל-ח'ליל.

בקיץ נבחן זידאן בבני סכנין, אך שוחרר וחזר להפועל רמת השרון.

בקיץ חתם זידאן במכבי פתח תקווה מליגת העל. בפתח תקווה זכה לדקות משחק מעטות ובינואר חזר לליגה הלאומית כאשר חתם בהפועל כפר סבא.

בקיץ חתם זידאן בהפועל רמת גן, במדיה שיחזר את עונת השיא שלו בקריירה, כאשר כבש עשרה שערים ב-34 משחקי ליגה (רשם את אותו מאזן שנתיים לפני כן במדי רמת השרון).

בקיץ חתם זידאן בהפועל אום אל-פחם, ממנה שוחרר בתחילת נובמבר של אותה שנה וחזר להפועל רמת גן.

ב-9 בפברואר 2021 חתם זידאן בטורפדו כותאיסי מליגת העל הגאורגית.

ב-30 בינואר חתם בהפועל ראשון לציון.

ב-4 באוגוסט 2022 חתם באל-חיד הבחריינית והפך לכדורגלן הישראלי הראשון במדינה. ב-28 בינואר 2023 חתם בז'טיסו מליגת העל הקזחית.

בקיץ זידאן חתם במ.ס. כפר קאסם

==קריירה בינלאומית==
כאשר הצטרף לשבאב א-דאהרייה שיחק זידאן במקביל בנבחרת הצעירה של פלסטין, אך נאלץ לעזוב אותה כאשר חזר לשחק בליגה הישראלית.

ב-2 בספטמבר 2021 ערך זידאן את הופעת הבכורה שלו בנבחרת הבוגרת בהפסד 0–1 ל.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:חיפה: כדורגלנים
קטגוריה:כדורגלני הפועל רמת השרון
קטגוריה:כדורגלני שבאב א-דאהרייה
קטגוריה:כדורגלני אהלי אל-ח'ליל
קטגוריה:כדורגלני מכבי פתח תקווה
קטגוריה:כדורגלני הפועל כפר סבא
קטגוריה:כדורגלני הפועל רמת גן
קטגוריה:כדורגלני הפועל אום אל-פחם
קטגוריה:כדורגלני טורפדו כותאיסי
קטגוריה:כדורגלני הפועל ראשון לציון
קטגוריה:כדורגלני ז'טיסו
קטגוריה:כדורגלני מועדון ספורט כפר קאסם
קטגוריה:כדורגלני נבחרת פלסטין
קטגוריה:כדורגלנים ישראלים בגאורגיה
קטגוריה:ספורטאים זרים בבחריין
קטגוריה:כדורגלנים ישראלים בקזחסטן
קטגוריה:כדורגלנים ערבים ישראלים
קטגוריה:כדורגלנים ישראלים בליגת העל הפלסטינית
קטגוריה:ישראלים שנולדו ב-1993
קטגוריה:פלסטינים שנולדו ב-1993